CELEX: 32019D1164
Language: el
Date: 2019-07-02 00:00:00
Title: Απόφαση (ΚΕΠΠΑ) 2019/1164 της Επιτροπής Πολιτικής και Ασφάλειας, της 2ας Ιουλίου 2019, για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2019)

8.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 182/41
               
            
         ΑΠΟΦΑΣΗ (ΚΕΠΠΑ) 2019/1164 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 2ας Ιουλίου 2019
         για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2019)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την κοινή δράση 2005/889/ΚΕΠΠΑ του Συμβουλίου, της 25ης Νοεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (1), και ιδίως το άρθρο 10 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 10 παράγραφος 1 της κοινής δράσης 2005/889/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), συμπεριλαμβανομένης της απόφασης διορισμού του αρχηγού αποστολής.
                  
               
                     (2)
                  
                  
                     Στις 8 Δεκεμβρίου 2017, η ΕΠΑ εξέδωσε την απόφαση (ΚΕΠΠΑ) 2017/2430 (2), για τον διορισμό του κ. Günther FREISLEBEN ως αρχηγού αποστολής της EU BAM Rafah από την 4η Δεκεμβρίου 2017 έως την 30ή Ιουνίου 2018.
                  
               
                     (3)
                  
                  
                     Στις 3 Ιουλίου 2018, η ΕΠΑ εξέδωσε την απόφαση (ΚΕΠΠΑ) 2018/1004 (3), για την παράταση της θητείας του κ. Günther FREISLEBEN ως αρχηγού αποστολής της EU BAM Rafah από την 1η Ιουλίου 2018 έως την 30ή Ιουνίου 2019.
                  
               
                     (4)
                  
                  
                     Στις 28 Ιουνίου 2019, το Συμβούλιο εξέδωσε την απόφαση (ΚΕΠΠΑ) 2019/1115 (4), για την παράταση της εντολής της EU BAM Rafah από την 1η Ιουλίου 2019 έως την 30ή Ιουνίου 2020.
                  
               
                     (5)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Günther FREISLEBEN ως αρχηγού αποστολής της EU BAM Rafah από την 1η Ιουλίου 2019 έως την 30ή Ιουνίου 2020,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Günther FREISLEBEN ως αρχηγού αποστολής της EU BAM Rafah παρατείνεται από την 1η Ιουλίου 2019 έως την 30ή Ιουνίου 2020.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 2 Ιουλίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 327 της 14.12.2005, σ. 28.
         
            (2)  Απόφαση (ΚΕΠΠΑ) 2017/2430 της Επιτροπής Πολιτικής και Ασφάλειας, της 8ης Δεκεμβρίου 2017, σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2017) (ΕΕ L 344 της 23.12.2017, σ. 9).
         
            (3)  Απόφαση (ΚΕΠΠΑ) 2018/1004 της Επιτροπής Πολιτικής και Ασφάλειας, της 3ης Ιουλίου 2018, για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2018) (ΕΕ L 180 της 17.7.2018, σ. 22).
         
            (4)  Απόφαση (ΚΕΠΠΑ) 2019/1115 του Συμβουλίου, της 28ης Ιουνίου 2019, για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 176 της 1.7.2019, σ. 6).